Άδεια Εργασίας Προσωπικού Γραφείων Ιδιωτικών Ερευνών
Η αίτηση υποβάλλεται σε έντυπο της Υπηρεσίας και περιλαμβάνει πλήρη στοιχεία της ταυτότητας του ενδιαφερομένου, καθώς και τις δραστηριότητες που πρόκειται να ασκήσει.
Κατάθεση από τον αιτούντα (δια ζώσης ή ταχυδρομικά)
Ο ενδιαφερόμενος να έχει συμπληρώσει το 18ο έτος της ηλικίας του.
Ο ενδιαφερόμενος να μην είναι κατασκευαστής ή έμπορος όπλων, πυρομαχικών ή εκρηκτικών υλών.
Ο ενδιαφερόμενος να μην έχει απολυθεί από δημόσια υπηρεσία για πειθαρχικό παράπτωμα σχετικό με τα αδικήματα της περίπτωσης γ΄ παρ. 1 του άρθρου 2 του Ν.25181/1997 όπως τροποποιήθηκε και ισχύει.
Ο ενδιαφερόμενος να είναι Έλληνας πολίτης.
Ο ενδιαφερόμενος να είναι πολίτης χώρας – μέλους της Ευρωπαϊκής ΄Ενωσης, εφόσον δεν συντρέχει κώλυμα δημόσιας τάξης ή δημόσιας ασφάλειας ή δημόσιας υγείας.
Ο ενδιαφερόμενος θα πρέπει να μην έχει καταδικασθεί αμετάκλητα σε οποιαδήποτε ποινή για τα εγκλήματα ανυποταξίας, λιποταξίας, προσβολών του πολιτεύματος, προδοσίας της Χώρας, προσβολών κατά της ελεύθερης άσκησης των πολιτικών δικαιωμάτων, προσβολών κατά της πολιτειακής εξουσίας, κατά της γενετήσιας ελευθερίας και οικονομικής εκμετάλλευσης της γενετήσιας ζωής, εγκληματικής οργάνωσης, τρομοκρατικών πράξεων, παραχάραξης, κιβδηλείας, πλαστογραφίας, απιστίας περί την υπηρεσία, παραβίασης του απορρήτου των τηλεφωνημάτων και της προφορικής συνομιλίας, κλοπής, υπεξαίρεσης, εκβίασης, απάτης, απιστίας, δωροδοκίας ή δωροληψίας, καταπίεσης, ναρκωτικών, ζωοκλοπής, λαθρεμπορίας και περί όπλων και εκρηκτικών υλών, ανεξάρτητα αν η καταδίκη αυτή αναγράφεται ή όχι στο ποινικό μητρώο του.
Ο ενδιαφερόμενος θα πρέπει να μην έχει καταδικαστεί αμετάκλητα σε στερητική της ελευθερίας ποινή ανώτερη των έξι (6) μηνών για έγκλημα του άρθρου 7 του Ν. 2518/1997 και για κάθε έγκλημα που τελέσθηκε με δόλο.
Ο ενδιαφερόμενος θα πρέπει να μην κρατείται προσωρινά ή να μην έχει παραπεμφθεί αμετάκλητα σε δίκη για κακούργημα ή για αδίκημα της περίπτωσης γ της παρ. 1 του άρθρου 2 του Ν.2518/1997 ή να μην έχει καταδικασθεί έστω και με οριστική απόφαση για κακούργημα ή για αδίκημα της περίπτωσης αυτής. Το κώλυμα αυτό ισχύει μέχρις ότου εκδοθεί αμετάκλητη απαλλακτική απόφαση. Πρόκειται για τα εγκλήματα ανυποταξίας, λιποταξίας, προσβολών του πολιτεύματος, προδοσίας της Χώρας, προσβολών κατά της ελεύθερης άσκησης των πολιτικών δικαιωμάτων, προσβολών κατά της πολιτειακής εξουσίας, κατά της γενετήσιας ελευθερίας και οικονομικής εκμετάλλευσης της γενετήσιας ζωής, εγκληματικής οργάνωσης, τρομοκρατικών πράξεων, παραχάραξης, κιβδηλείας, πλαστογραφίας, απιστίας περί την υπηρεσία, παραβίασης του απορρήτου των τηλεφωνημάτων και της προφορικής συνομιλίας, κλοπής, υπεξαίρεσης, εκβίασης, απάτης, απιστίας, δωροδοκίας ή δωροληψίας, καταπίεσης, ναρκωτικών, ζωοκλοπής, λαθρεμπορίας και περί όπλων και εκρηκτικών υλών.
Ο ενδιαφερόμενος να μην πάσχει από οποιασδήποτε μορφής ψυχική νόσο.
Ο ενδιαφερόμενος να μην είναι χρήστης ναρκωτικών ουσιών.
Ο ενδιαφερόμενος θα πρέπει να μην έχει στερηθεί των πολιτικών δικαιωμάτων του, έστω και εάν έχει λήξει ο χρόνος που ορίσθηκε για τη στέρησή τους.
Ο ενδιαφερόμενος θα πρέπει να μην τελεί υπό δικαστική συμπαράσταση.
Δεν χορηγείται άδεια εργασίας αν δεν παρέλθει πενταετία από την έξοδο τους σε πρόσωπα που: α. Υπηρέτησαν στην Ελληνική Αστυνομία, το Λιμενικό Σώμα, την Εθνική Υπηρεσία Πληροφοριών (Ε.Υ.Π.), το Σώμα Δίωξης Οικονομικού Εγκλήματος (Σ.Δ.Ο.Ε.), το Κέντρο Πληροφορικής του Υπουργείου Οικονομικών (ΚΕ.Π.Υ.Ο.), τις Δημόσιες Οικονομικές Υπηρεσίες (Δ.Ο.Υ.), την Εθνική Επιτροπή Τηλεπικοινωνιών και Ταχυδρομείων (Ε.Ε.Τ.Τ.) και τον Οργανισμό Τηλεπικοινωνιών Ελλάδος (Ο.Τ.Ε.) με οποιαδήποτε σχέση εργασίας, αν δεν παρέλθει πενταετία από την έξοδο τους από την υπηρεσία ή το φορέα. β. Εργάζονται με οποιαδήποτε σχέση εργασίας σε τράπεζες ή χρηματιστηριακές επιχειρήσεις ή σε ιδιωτικούς φορείς παροχής υπηρεσιών τηλεπικοινωνιών και για μια πενταετία από τη διακοπή της εργασίας τους. γ. Είναι σύζυγοι ή συγγενείς εξ αίματος ή εξ αγχιστείας μέχρι δεύτερου βαθμού των προσώπων που αναφέρονται στα σημεία α και β, για το διάστημα που τα πρόσωπα αυτά υπηρετούν ή εργάζονται και για μια πενταετία από την έξοδο αυτών από την υπηρεσία ή το φορέα.
Προϋποθέσεις περί μη τέλεσης αξιόποινων πράξεων
Η διαδικασία αφορά στην έκδοση άδειας εργασίας του προσωπικού που απασχολείται στα Γραφεία Ιδιωτικών Ερευνών (Γ.Ι.Ε.).
Άδεια ή ανανέωση άδειας(έκδοση από ΕΛΑΣ)
Υπεύθυνη δήλωση του άρθ. 8 του Ν. 1599/1986 (θεωρημένη) με την οποία δηλώνεται από τον ενδιαφερόμενο ότι: i. δεν στερούμαι των προϋποθέσεων που αναφέρονται στα εδάφια στ΄, η΄ και θ΄ του άρθρου 2§1 του Ν.2518/1997, όπως ισχύει κάθε φορά. ii. δεν κρατούμαι προσωρινά ή δεν έχω παραπεμφθεί αμετάκλητα σε δίκη για κακούργημα ή για αδίκημα της περίπτωσης γ΄ του άρθρου 2§1 του Ν. 2518/1997, όπως ισχύει κάθε φορά ή δεν έχω καταδικασθεί έστω και με οριστική απόφαση για κακούργημα ή για αδίκημα της περίπτωσης γ΄ της παρ. 1 του προαναφερομένου άρθρου. iii. δεν έχω καταδικαστεί αμετάκλητα σε στερητική της ελευθερίας ποινή ανώτερη των έξι (6) μηνών για έγκλημα του άρθρου 8 του ν. 2518/1997 και για κάθε έγκλημα που τελέσθηκε με δόλο.
Τέσσερις (4) πρόσφατες έγχρωμες φωτογραφίες , διαστάσεων αστυνομικής ταυτότητας
Αντίγραφο ποινικού μητρώου για δικαστική χρήση.
Πιστοποιητικό Πρωτοδικείου ότι δεν τελεί υπό δικαστική συμπαράσταση.
Πιστοποιητικό ψυχιάτρου σύμφωνα με το άρθρο 5 του Ν.3418/2005, από το οποίο να προκύπτει ότι ο ενδιαφερόμενος δεν πάσχει από οποιασδήποτε μορφής ψυχική νόσο και δεν είναι χρήστης ναρκωτικών ουσιών.
Υπεύθυνη δήλωση του άρθ. 8 του Ν. 1599/1986 (θεωρημένη) με την οποία δηλώνονται από τον ενδιαφερόμενο τα στοιχεία ταυτότητάς του που έχουν μεταβληθεί.
Υπεύθυνη δήλωση του άρθ. 8 του Ν. 1599/1986 (θεωρημένη) με την οποία δηλώνεται από τον ενδιαφερόμενο ότι: - δεν εμπίπτω στις απαγορεύσεις των εδαφίων (α), (β), και (γ) του άρθρου 11§6 του Ν. 2518/1997, όπως τροποποιήθηκε και συμπληρώθηκε με το Ν. 3707/2008.
Αντίγραφο δελτίου ταυτότητας ή άλλου εγγράφου από τα προβλεπόμενα στην παρ. 4 του άρθρου 3 του ν. 2690/1999.
Η ταυτότητα των πολιτών κράτους –μέλους της Ευρωπαϊκής Ένωσης αποδεικνύεται από το δελτίο ταυτότητας ή το διαβατήριο ή τη βεβαίωση εγγραφής πολίτη κράτους – μέλους της Ε.Ε. ή το έγγραφο πιστοποίησης μόνιμης διαμονής πολίτη κράτους – μέλους της Ε.Ε. και των ομογενών από το Ειδικό Δελτίο ταυτότητας Ομογενούς (ΕΔΤΟ) ή τη σχετική βεβαίωση από την αρμόδια Υπηρεσία.
Εφόσον το υποβληθέν ιατρικό πιστοποιητικό εκδίδει ιδιώτης ιατρός, πρέπει να αναγράφεται ο αριθμός αδείας λειτουργίας νομίμου ιατρείου που διατηρεί και η σφραγίδα του να περιλαμβάνει τον Α.Φ.Μ. και την αρμόδια Δ.Ο.Υ., ενώ σε περίπτωση μη αναγραφής του αριθμού αυτού, θα πρέπει να προσκομίζεται άδεια ή βεβαίωση λειτουργίας από τον κατά τόπο αρμόδιο Ιατρικό Σύλλογο. Αν το πιστοποιητικό εκδίδει ιατρός που υπηρετεί σε Ν.Π.Δ.Δ. ή Ν.Π.Ι.Δ., πρέπει αυτό να φέρει θεώρηση του οικείου νομικού προσώπου. Η ημερομηνία έκδοσης του ως άνω πιστοποιητικού, πρέπει να μην απέχει πέραν του τριμήνου από την ημερομηνία υποβολής του.
Περισσότερες πληροφορίες για την πρόσβαση των δημοσίων υπηρεσιών στις ηλεκτρονικές υπηρεσίες της διαδικτυακής πύλης του Εθνικού Ποινικού Μητρώου μπορείτε να δείτε εδώ: https://www.ncris.gov.gr/portal/page/portal/epm
Μπορείτε να χρησιμοποιήσετε την υπηρεσία ηλεκτρονικής υπεύθυνης δήλωσης εδώ: https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses Το δικαιολογητικό υποβάλλεται σε περίπτωση που υφίσταται μεταβολή των στοιχείων ταυτότητας του ενδιαφερομένου.
Μπορείτε να χρησιμοποιήσετε την υπηρεσία ηλεκτρονικής υπεύθυνης δήλωσης εδώ: https://www.gov.gr/ipiresies/polites-kai-kathemerinoteta/psephiaka-eggrapha-gov-gr/ekdose-upeuthunes-deloses
Η αναζήτηση του αντιγράφου Δελτίου Ταυτότητας διενεργείται αποκλειστικά από τους αρμόδιους υπαλλήλους των φορέων διεκπεραίωσης υποθέσεων με τη χρήση της ηλεκτρονικής υπηρεσίας «Ψηφιακό αντίγραφο δελτίου ταυτότητας» στη διαδρομή: https://id-copy.services.gov.gr/.
Άδεια εργασίας προσωπικού Γραφείων Ιδιωτικών Ερευνών (Γ.Ι.Ε.)
ΔΙΕΥΘΥΝΣΗ ΑΣΦΑΛΕΙΑΣ ΑΤΤΙΚΗΣ, ΔΙΕΥΘΥΝΣΗ ΑΣΦΑΛΕΙΑΣ ΘΕΣΣΑΛΟΝΙΚΗΣ
Η άδεια ισχύει για πέντε (5) χρόνια και ανανεώνεται για ίσο χρονικό διάστημα, εφόσον συντρέχουν οι προϋποθέσεις της αρχικής χορήγησης. Η αίτηση ανανέωσης υποβάλλεται το αργότερο ένα (1) μήνα πριν τη λήξη ισχύος της άδειας.
Προϋποθέσεις Λειτουργίας ιδιωτικών επιχειρήσεων παροχής υπηρεσιών ασφαλείας - Προσόντα και υποχρεώσεις του προσωπικού αυτών και άλλες διατάξεις Προϋποθέσεις Λειτουργίας ιδιωτικών επιχειρήσεων παροχής υπηρεσιών ασφαλείας - Προσόντα και υποχρεώσεις του προσωπικού αυτών και άλλες διατάξεις. Τροποποιήθηκε με Ν.3206/2003, Ν.3707/2008 και Ν.4147/2013 άρθρο 1.
Δικαιολογητικά και διαδικασία έκδοσης αδειών εργασίας προσωπικού ασφαλείας Ιδιωτικών Επιχειρήσεων Παροχής Υπηρεσιών Ασφαλείας και προσωπικού Γραφείων Ιδιωτικών Ερευνών.
Τροποποίηση της υπ’ αριθμ. 1016/109/149−α΄/8−9−2009 απόφασης του Αναπληρωτή Υπουργού Εσωτερικών «Δικαιολογητικά και διαδικασία έκδοσης αδειών εργασίας προσωπικού ασφαλείας Ιδιωτικών Επιχειρήσεων Παροχής Υπηρεσιών Ασφαλείας και προσωπικού Γραφείων Ιδιωτικών Ερευνών» (Β΄ 1967).
Εγκύκλιος Γενικού Γραμματέα Πληροφοριακών Συστημάτων και Ψηφιακής Διακυβέρνησης.
Αν απορριφθεί η αίτηση χορήγησης ή ανανέωσης άδειας εργασίας ο ενδιαφερόμενος μπορεί να ασκήσει προσφυγή ενώπιον του οικείου Γενικού Αστυνομικού Διευθυντή, εντός ανατρεπτικής προθεσμίας δέκα (10) ημερών από την κοινοποίηση της απορριπτικής απόφασης (άρθρο 3 παρ. 6 του Ν. 2518/1997).
Ο υπάλληλος που παραλαμβάνει τα δικαιολογητικά ελέγχει την πληρότητα και την κανονικότητα των δικαιολογητικών. Αν τα υποβαλλόμενα από τον ενδιαφερόμενο δικαιολογητικά δεν είναι πλήρη, τάσσεται σ’ αυτόν εύλογη προθεσμία για τη συμπλήρωσή τους.
Τα δικαιολογητικά υποβάλλονται στην οικεία Αστυνομική Διεύθυνση ή Διεύθυνση Ασφάλειας, προκειμένου για τους νομούς Αττικής και Θεσσαλονίκης.
Η Υπηρεσία έκδοσης ελέγχει την πληρότητα των δικαιολογητικών, αν συντρέχουν, κατά περίπτωση, οι προβλεπόμενες προϋποθέσεις, καθώς και αν ο ενδιαφερόμενος έχει σημανθεί για οποιοδήποτε αδίκημα, όπως και οτιδήποτε άλλο προκύπτει.
Η άδεια υπογράφεται και εκδίδεται από τον Διευθυντή της Διεύθυνσης Ασφαλείας ή Διεύθυνσης Αστυνομίας.
Η άδεια/απόφαση αποστέλλεται στην αρχική Υπηρεσία παραλαβής των δικαιολογητικών.
Ο υπάλληλος του αρμόδιου Τμήματος παραλαμβάνει την αίτηση με τα επισυναπτόμενα δικαιολογητικά και χορηγεί αριθμό πρωτοκόλλου.
Ο αρμόδιος υπάλληλος προβαίνει σε αυτεπάγγελτη αναζήτηση από την αρμόδια Αρχή αντιγράφου ποινικού μητρώου δικαστικής χρήσης και πιστοποιητικού Πρωτοδικείου του τόπου κατοικίας του ενδιαφερομένου, περί μη θέσης σε δικαστική συμπαράσταση. Επιπλέον, γίνεται έλεγχος από διάφορες πηγές που βρίσκονται στη διάθεση της Ελληνικής Αστυνομίας.
Όταν δε συντρέχουν οι απαιτούμενες από το Νόμο προϋποθέσεις το σχετικό αίτημα απορρίπτεται.
Η άδεια/απόφαση επιδίδεται με αποδεικτικό στον ενδιαφερόμενο.
Ο ενδιαφερόμενος υποβάλλει την αίτηση και τα δικαιολογητικά στην αρμόδια Αστυνομική Αρχή (Υποδιεύθυνση ή Τμήμα Ασφαλείας και όπου δεν υπάρχουν στο Αστυνομικό Τμήμα γενικής αρμοδιότητας της περιοχής), όπου έχει έδρα η επιχείρηση, ή σε ΚΕΠ.
Η Υπηρεσία χορήγησης της άδειας εργασίας τηρεί αντίγραφα των χορηγούμενων αδειών και τις καταχωρεί σε ειδικό βιβλίο, το οποίο θεωρείται στην τελευταία σελίδα από τον Προϊστάμενό της. Η τήρηση του αρχείου των αδειών μπορεί να γίνεται και ηλεκτρονικά. Ο τύπος και το περιεχόμενο των χορηγούμενων αδειών εργασίας ακολουθεί τα αντίστοιχα υποδείγματα που προβλέπονται στο άρθρο 4 της με αριθμ. 1016/109/149-α/08.09.2009 ΥΑ (Β 1967).
Η χορηγηθείσα άδεια εργασίας/ απόφαση απόρριψης , αποστέλλεται από την Υπηρεσία χορήγησης στην Υποδιεύθυνση ή στο Τμήμα Ασφάλειας και όπου δεν υπάρχουν στο Αστυνομικό Τμήμα όπου υποβλήθηκαν τα δικαιολογητικά. Όταν η αποστολή γίνεται ηλεκτρονικά, ο Διοικητής του Τμήματος Ασφαλείας ή του Αστυνομικού Τμήματος θεωρεί ένα αντίγραφο της άδειας εργασίας/ απόφασης απόρριψης.
Το αποδεικτικό επίδοσης υποβάλλεται στην οικεία Αστυνομική Διεύθυνση ή στη Διεύθυνση Ασφαλείας προκειμένου για τους νομούς Αττικής και Θεσσαλονίκης. Αντίγραφο της χορηγηθείσας αδείας υποβάλλεται και στη Διεύθυνση Δημόσιας Ασφάλειας του Αρχηγείου της Ελληνικής Αστυνομίας. Κατά της απόφασης απόρριψης ο ενδιαφερόμενος δύναται να ασκήσει προσφυγή ενώπιον του οικείου Γενικού Αστυνομικού Διευθυντή, εντός αποκλειστικής προθεσμίας δέκα (10) ημερών από την κοινοποίηση της (παρ. 6 άρθρου 3 ν. 2518/1997).
Δικαιολογητικά για την άδεια εργασίας προσωπικού Γραφείων Ιδιωτικών Ερευνών ( Γ.Ι.Ε.)
Οδηγός Διοικητικών Πράξεων αρμοδιότητας Ελληνικής Αστυνομίας